Performanță de excepție pentru elevii olimpici la Balcaniada de Fizică din Muntenegru. „România scrie istorie”
Elevii români au obținut trei medalii de aur și una de argint la Balcaniada de Fizică (BPhO) 2024, a anunțat ministra Educației, Ligia Deca. Competiția, ajunsă la cea de-a VI-a ediție, a reunit elevi din 12 țări. Lotul României a fost format din patru elevi. Trei dintre ei studiază la un liceu privat din București, iar cel de-al patrulea învață la un liceu de stat din Timișoara, menționează sursa citată.